Karl Eugen Dellenbusch

Karl Eugen Dellenbusch (født 11. oktober 1901 i Arnsberg, død 19. oktober 1959 i Wuppertal) var en tysk nasjonalsosialistisk embedsmann og SS-general.

Dellenbusch gikk inn i NSDAP i 1932, og fra 1935 ble han stedfortreder for Josef Terboven og visepresident i Provinsen Rhinland. Han kom til Norge etter invasjonen i håp om å bli Terbovens stedfortreder også her, og forsøkte å skjerme Terboven fra andre embedsmenn. Etter en kort periode å ha vært distriktskommissær i Bergen ble han fra september 1940 leder for Reichskommissariat Norwegen sin avdeling for forvaltning etter Hans Dellbrügge. Han hadde denne stillingen frem til 6. januar 1941, da han dro hjem til Essen. Grunnen til Dellenbuschs hjemsendelse var hans svake økonomiske forståelse, noe som gjorde at han tapte maktkampen med andre nasjonalsosialistiske embedsmenn. Dellenbusch ble etterfulgt i stillingen i Reichskommissariat Norwegen av Hans-Reinhard Koch. Fra 1942 var han konstituert regjeringspresident i Köln.

Dellenbusch ble med i Schutzstaffel (SS) i 1939, og nådde graden Brigadeführer.

Han ble arrestert i september 1945, og i 1947 ble han dømt til bøter i en tysk rett. Senere arbeidet han som advokat i Wuppertal.

Referanser 

Personer fra Arnsberg
Tyske advokater
Tyske nazister
SS-generaler
Tyske embets- og tjenestemenn
Tyskere fra andre verdenskrig
Personer tilknyttet det tredje rike
SS-personell i det tyskokkuperte Norge
Medlemmer av NSDAP (innmeldt 1925–1932)
Tyske krigsfanger under andre verdenskrig